אנטוניו דלגאדו

אנטוניו רמון דלגאדו (באנגלית: Antonio Ramon Delgado; נולד ב-28 בינואר 1977) הוא פוליטיקאי אמריקאי, המכהן כסגן מושלת ניו יורק. בשנים 2019–2022 כיהן כחבר בית הנבחרים של ארצות הברית מטעם מחוז הקונגרס ה-19 של מדינת ניו יורק. טרם כהונתו בבית הנבחרים, היה דלגאדו ראפר ומשפטן. בראשית מאי 2022 הכריזה מושלת ניו יורק קת'י הוקול כי תמנה את דלאגו לסגנה, והוא נכנס לתפקידו ב-25 במאי 2022. בבחירות נובמבר 2022, נבחר לכהונה מלאה בתפקיד. דלגאדו נולד בראשית שנת 1977 בעיר סקנקטדי שבמדינת ניו יורק, בנם של טוני דלגאדו ות'למה פ. היל. מוצאו אפרו-אמריקאי והיספני. הוא למד בבית הספר התיכון נוטרדאם-גיבונס בישופ שבסקנקטדי ואף שיחק בנבחרת הכדורסל של התיכון. הוא נרשם לאוניברסיטת קולגייט השוכנת בעיירה המילטון והוסיף לשחק בנבחרת הכדורסל לגברים של האוניברסיטה לצד אדונל פויל, לימים כדורסלן בקבוצת גולדן סטייט ווריורס. ב-1996 שיחק בטורניר התאחדות ספורט הקולג'ים הלאומי שנערך באינדיאנפוליס, אינדיאנה. דלגאדו סיים את לימודיו באוניברסיטת קולגייט ב-1999, ושנתיים לאחר מכן ב-2001 זכה במלגת רודס והחל את לימודי בקווינס קולג' שבאוניברסיטת אוקספורד. ובהמשך סיים לימודי תואר שני במשפטים בבית הספר הרווארד למשפטים. אחרי תום לימודיו הגבוהים, עבר דלגאדו ללוס אנג'לס ב-2005 והתמקצע בתעשיית המוזיקה. ב-2007 הוציא דלגאדו אלבום מוזיקה מתחום הראפ תחת שם הבמה "AD the Voice". לאחר מכן עבד כליטיגטור במשרד עורכי הדין "אקין גאמפ" שבניו יורק. במהלך בחירות 2018 בארצות הברית התמודד דלגאדו לבית הנבחרים של ארצות הברית מטעם מחזז הקונגרס ה-19 של מדינת ניו יורק. בבחירות המקדימות שנערכו במפלגה הדמוקרטית גבר דלגאדו על שישה מועמדים אחרים, ובבחירות הכלליות ניצב בפני חבר בית הנבחרים המכהן ג'ון פאסו, מועמד המפלגה הרפובליקנית. במהלך מסע הבחירות מתח דלגאדו ביקורת על פאסו בשל דפוס הצבעותיו נגד חוק הגנת החולה וטיפול בר השגה. פאסו, לצד קרן המנהיגות של הקונגרס ו-וועדת הקונגרס הרפובליקנית הלאומית, תקף את קריירת העבר של דלגאדו בתחום הראפ באמתלה כי מילות שיריו שלו היו פוגעניות, גסות ומיזוגניות. העיתון הניו יורק טיימס גינה את ההתקפות הרפובליקניות של פאסו וכינה אותן "בריונות גזעית". ב-6 בנובמבר 2018 ניצח דלגאדו את פאסו בפער של 7,593 קולות. ב-9 בינואר 2019, עם התכנסות הקונגרס ה-116 של ארצות הברית, דלגאדו הושבע לתפקידו. ב-3 במאי 2022, לאחר שסגן המושל בריאן בנג'מין (אנ') נוכח הרשעתו בעבירות שוחד פדרליות, המושלת קת'י הוקול הכריזה כי בכוונתה למנות את דלגאדו לסגנה. דלגאדו נשבע אמונים לתפקידו בשלהי חודש מאי 2022. היה מועמד המפלגה הדמוקרטית בבחירות לתפקיד סגן מושל ניו יורק בנובמבר 2022 ונבחר ביחד עם הוקול בבחירות לכהונה מלאה. מדיה וקבצים בנושא אנטוניו דלגאדו בוויקישיתוף אתר האינטרנט הרשמי של אנטוניו דלגאדו בבית הנבחרים (באנגלית) אנטוניו דלגאדו, ברשת החברתית פייסבוק אנטוניו דלגאדו, ברשת החברתית אקס (טוויטר) אנטוניו דלגאדו, ברשת החברתית אינסטגרם אנטוניו דלגאדו, סרטונים בערוץ היוטיוב אנטוניו דלגאדו, באתר המדריך הביוגרפי של הקונגרס של ארצות הברית (באנגלית) ליסה פודררו, He’s a Rhodes Scholar. The G.O.P. Keeps Calling Him a ‘Big-City Rapper.’, באתר הניו יורק טיימס, 1 באוקטובר 2018 (באנגלית) אודרי רוסו, Rhinebeck Lawyer Antonio Delgado Declares Victory In 19th District Democratic Primary, באתר WKTV‏, 27 ביוני 2018 (באנגלית) קארל קאמפניל, House candidate’s ‘offensive’ rap lyrics called out in attack ad, באתר ניו יורק פוסט, 17 באוגוסט 2018 (באנגלית) אריאל זנגלה, Delgado sworn in as Mid-Hudson Valley congressman, says ending partial shutdown is of 'utmost importance', באתר דיילי פרימן, 3 בינואר 2019 (באנגלית) דיוואן קול, Hochul taps Rep. Antonio Delgado to be New York lieutenant governor, באתר CNN‏, 3 במאי 2022 (באנגלית) ג'יימי דיליין, Congressman Antonio Delgado chosen to be next lieutenant governor, באתר WTEN‏, 3 במאי 2022 (באנגלית) ביל מאהוני, Hochul picks Delgado to be New York lieutenant governor, taking him out of House race, באתר פוליטיקו, 3 במאי 2022 (באנגלית)